Klauce (upe)

Klauce (arī Grabažānu upe, augštecē arī Raktupīte) ir ūdenstece — upe Jēkabpils novadā.

Iztek no Sūpes purva Sūpes ezera Viesītes pagastā kā Raktupīte. Tai pietek strauti, kas uzņēmuši ūdeņus no mitrājiem, kļūstot par Klauci. Šķērso Elkšņu pagastu, kur plūst rietumu virzienā, šķērsojot Mazo Klauces ezeru, Lielo Klauces ezeru un Bukūzi. Tālāk tek uz dienvidrietumiem, šķērsojot Saukas pagasta robežu, no kuras līdz ietekai — Saukas ezeram plūst 3,4 km, pirms tās tekot cauri Saukas dzirnavu dīķim. Daļa upes teritorijas iekļaujas Saukas dabas parkā. Vidēji lēni tekoša upe, ar krūmu un koku joslu tās krastos. Dominē
baltalksnis, melnalksnis, parastais osis, kārkli. Upes krastos sastopamas niedres, kalmes, ežgalvītes, purva skalbes, abinieku paķērses, aug arī purva purenes, lielā nātre, parastā vīgrieze, meža meldri, sīkziedu sprigane. Peldlapu joslā dominē dzeltenā lēpe.

 Lielākās apdzīvotās vietas krastos 
 Klauce,
 Sauka.

 Atsauces 

 Ārējās saites 
 Saukas dabas parka aizsardzības plāns  www.daba.gov.lv

Kategorija:Jēkabpils novada upes
Kategorija:Saukas pagasts
Kategorija:Elkšņu pagasts
Kategorija:Viesītes pagasts
Kategorija:Saukas dabas parks
Kategorija:Lielupes baseina upes